អាឡាំង ដឺឡុង

អាឡាំង ដឺឡុងគ្មានស៊ុម លោក​ អាឡាំង ដឺឡុង នាឆ្នាំ១៩៦១ កើត ថ្ងៃទី ៨ ខែវិច្ឆិកា ឆ្នាំ ១៩៣៥,  Sceaux ប្រទេសបារាំង ស្លាប់ ថ្ងៃទី ១៨​ ខែសីហា ឆ្នាំ ២០២៤ (2024-08-18) (អាយុ ៨៨), Douchy ប្រទេសបារាំង សញ្ជាតិ បារាំង ស្វីស មុខរបរ តារាភាពយន្ត

លោក​ អាឡាំង ដឺឡុង (៨ ខែវិច្ឆិកា ១៩៣៥ - ១៨ ខែសីហា ២០២៤) គឺជា តារាសម្តែង ជនជាតិបារាំង ។ គាត់​មាន​ភាព​ល្បីល្បាញ​យ៉ាង​ឆាប់​រហ័សតាំងពីអាយុ ២៣ ឆ្នាំ គាត់​ត្រូវ​បាន​គេ ​ប្រៀបធៀប ​​ទៅ​នឹង​តារា​សម្ដែង​អាមេរិក លោក​ ជេមស៍ ឌីន។  លោក អាឡាំង ដឺឡុង មានកេរ្តិ៍ឈ្មោះល្បីរន្ទឺជាច្រើនទសវត្សរ៍ជាប់ៗគ្នា លោក អាឡាំង ដឺឡុង បាន នាំសិល្បៈទី៧របស់បារាំងឲ្យពិភពលោកបានស្គាល់កាន់តែខ្លាំងតាមរយៈភាពប៉ិនប្រសព្វ ហើយនិងរូបរាងដ៏សែសស្រស់សង្ហារបស់លោក។ 

 ជីវិតដំបូង 
លោក​ អាឡាំង ដឺឡុង កើតនៅតំបន់ជាយ ក្រុងប៉ារីស ។ ឪពុកម្តាយរបស់គាត់ឈ្មោះ Édith​ និង Fabien Delon បានលែងលះគ្នានៅពេលដែល Delon មានអាយុ ៤ ឆ្នាំ។ Alain Delon Biography (1935-) លោក​ អាឡាំង ដឺឡុង​បានទៅរៀននៅសាលារ៉ូម៉ាំងកាតូលិក Cineman, About the person ប៉ុន្តែគាត់​ត្រូវ​បាន​គេ​ដក​ចេញ​ដោយ​សារ​អាកប្បកិរិយា​មិន​ល្អ​។

នៅពេលគាត់មានអាយុ ១៤ ឆ្នាំ លោក​ អាឡាំង ដឺឡុង បានចាកចេញពីសាលារៀនតែម្ដង។ បន្ទាប់​មក គាត់​បាន​ធ្វើ​ការ​នៅ​ហាង ​លក់​សាច់ ​របស់​ឪពុក​ចុង​មួយ​រយៈ។ គាត់បានចូលបម្រើ កងទ័ពជើងទឹកបារាំង បីឆ្នាំក្រោយមក។ នៅឆ្នាំ ១៩៥៣​ និង ១៩៥៤ គាត់បានបម្រើការជា ទាហានជើងទឹក ក្នុង សង្គ្រាមឥណ្ឌូចិនលើកទីមួយ ។ លោក​ អាឡាំង ដឺឡុង បាននិយាយថា ក្នុងចំណោមការបម្រើយោធារយៈពេល ៤ ឆ្នាំរបស់គាត់ គាត់បានជាប់គុករយៈពេល ១១ ខែរដោយសារគា់ត "គ្មានវិន័យ" មានន័យថា អាកប្បកិរិយាអាក្រក់របស់គាត់បានធ្វើឱ្យគាត់ជាប់គុក។ នៅឆ្នាំ ១៩៥៦ គាត់បានត្រលប់ទៅប្រទេសបារាំងវិញបន្ទាប់ពីចេញពីកងទ័ពជើងទឹក ដោយអាក់អន់ចិត្ត ។ គាត់​គ្មាន​លុយ​ទេ ហើយ​រស់​នៅ​លើ​លុយ​ណា​ដែល​គាត់​អាច​រក​បាន។

ចាប់ពីឆ្នាំ ១៩៥៦ គាត់បានចាប់ផ្តើមអាជីពថ្មីនៅក្នុងវិស័យភាពយន្ត ហើយដោយសារការសហការជាមួយតារាស្រីបារាំង និងអន្តរជាតិដ៏ស្រស់ស្អាតបំផុត គាត់បានក្លាយជារូបតំណាងថ្មីនៃភាពជាបុរសយ៉ាងឆាប់រហ័ស។ រឿងស្នេហា និងទេពកោសល្យសម្ដែងរបស់គាត់បាននាំឱ្យគាត់មានកេរ្តិ៍ឈ្មោះល្បីល្បាញជាង ៦០​​ ឆ្នាំរហូតដល់ពេលដែលគាត់បានស្លាប់។

លោក អាឡាំង ដឺឡុង បាន ទទួល មរណភាព នៅថ្ងៃទី១៨​ ខែសីហា​ ឆ្នាំ២០២៤​ ក្នុង ជន្មាយុ ៨៨ ឆ្នាំ។ 

 ប្រជាប្រិយភាព 
ភាពល្បីល្បាញ របស់ តារាបារាំង រូបនេះ ដល់ ថ្នាក់លំដាប់ពិភពលោក ពិសេស ក្នុងតំបន់អាស៊ីអាគ្នេយ៍ រហូត គេ យក ឈ្មោះគាត់ មកធ្វើ ជាម៉ាកបារី នាទសវត្សរ៍ ១៩៩០ ទៀត ផង។ ក្នុងពិភព សិល្បៈ ភាពយន្ត គ្មាន នរណាម្នាក់ ដែល មិនកោតសរសើរ លោក​ អាឡាំង ដឺឡុង នោះឡើយ។ លោក​ អាឡាំង ដឺឡុង មានផលិតផលជាច្រើនដែលត្រូវបានលក់ក្រោមឈ្មោះរបស់គាត់ ចាប់តាំងពីក្រុមហ៊ុន ទឹកអប់ នាឡិកាដៃ សម្លៀកបំពាក់ វ៉ែនតា សម្ភារៈ ការិយាល័យ និង បារី ។ 

 គ្រឿង​ឥស្សរ​យស 

 នៅ មហោស្រពភាពយន្តអន្តរជាតិទីក្រុងប៊ែកឡាំងលើកទី 45 គាត់បានឈ្នះពានរង្វាន់ Golden Bear កិត្តិយស។ 
  នៅថ្ងៃទី ២១​ខែកុម្ភៈ ឆ្នាំ ១៩៩១​ គាត់ត្រូវបានតែងតាំងជា  សើវាលីយេរ (Chevalier de la Légion d'Honneur) និងបានតម្លើងឋានៈជា មន្ត្រី (មន្ត្រី) ក្នុងឆ្នាំ ២០០៥​ គឺជាគ្រឿងឥស្សរិយយស ដែលបង្កើតឡើងដោយអធិរាជបារាំង​នាមណាប៉ូលេអុងនៅឆ្នាំ១៨០២ដើម្បីជារង្វាន់លើកទឹកចិត្តដល់អ្នកមានស្នាដៃឆ្នើមខាងយោធានិង​ខាងស៊ីវិល។  

 ឯកសារយោង 

 គេហទំព័រផ្សេងទៀត 

 alaindelon.ch , his official website